kardosdrur/scandi-wiki huggingface dataset:
Nordkoreas fodboldlandshold

Nordkoreas fodboldlandshold er det nationale fodboldhold i Nordkorea. Det administreres af Nordkoreas fodboldforbund, og har hjemmebane på Kim Il-Sung Stadion i hovedstaden Pyongyang. Holdet spillede sin første landskamp den 7. oktober 1956 i et opgør mod Kina, som blev vundet med 1-0.

I 1966 oplevede holdet sin absolutte stjernestund, da man ved VM i England nåede frem til kvartfinalerne, efter sensationelt at have besejret Italien 1-0 i en af VM-historiens største overraskelser. I kvartfinalen mod Portugal førte man endda med hele 3-0, inden man i sidste ende måtte se sig besejret med 5-3 af portugiserne, anført af verdensstjernen Eusébio.

Holdet har to gange deltaget ved AFC Asian Cup, første gang i 1980, hvor man sluttede på 4. pladsen i turneringen.

Den 17. juni 2009 kvalificerede Nordkorea sig for anden gang i historien til et VM, da man efter at være sluttet på 2. pladsen i Asian Football Confederations kvalifikationspulje 2 blev klar til VM i 2010 i Sydafrika. Her kom Nordkorea i gruppe G, hvor landet kom på fjerdepladsen.

Fodboldlandshold
Fodboldlandshold
Martina Haag

Martina Haag (født Helen Matina Haag, 9. juni 1964 i Lidingö, Sverige) er en svensk skuespiller, forfatter og klummeskribent.

Haag arbejder som freelanceskuespiller ved siden af sit forfatterskab. Hun er også klummeskribent for Aftonbladet og skriver artikler og klummer til magasinerne ELLE og Mama.

Haag er halvt svensk, halvt estisk.

Filmografi (i udvalg) 
 2007 – Underbar och älskad av alla (och på jobbet går det också bra)
 2005 – Halva sanningen 
 2001 – Känd från TV 
 2000 – Naken
 2000 – Det blir aldrig som man tänkt sig
 1997 – Selma & Johanna - en roadmovie
 1997 – Adam & Eva 
 1996 – Percy Tårar (tv-serie) 
 1997 – Silvermannen

Bibliografi 
 2006 Martina-koden
 2005 Underbar och älskad av alla (Fantastisk og elsket av alle, på norsk)
 2004 Hemma hos Martina

Eksterne henvisninger 

 

Skuespillere fra Sverige
Faglitterære forfattere fra Sverige
Journalister fra Sverige
Svensksprogede forfattere fra Sverige
Herodes Atticus' Odeon

Herodes Atticus' Odeon er et friluftsteater som blev bygget af Lucius Vibullius Hipparchus Tiberius Claudius Atticus Herodes (født ca. 101, død ca. 171) i år 161 e.kr. Teatret er bygget i typisk romersk stil og ligger ved foden af Akropolis i Athen. Det var det sidste store antikke bygningsværk i dette område. Det er det bedst bevarede teater ved Akropolis, invendigt er det blevet restaureret.

Herodes, som kom fra en rig og mægtig familie, var lærer og filosof, og havde arvet sin store formue efter sin far. Da hans kone Annie Riggilla døde byggede han teatret for at ære hendes minde. Teatret blev benyttet til fremføring af musik, dengang og i dag. Bl.a. afholdes musikfestivalen i Athen der årligt.

Romersk arkitektur
Antikken
Teater
Bygninger, konstruktioner og anlæg i Grækenland
Athen
Beppe Grillo

Beppe Grillo (født 21. juli 1948) er en italiensk aktivist, komiker, politiker og skuespiller, der bygger sine shows op om Italiens situation. Han laver grin med politikere, bankmænd, aktieselskaber etc. Han vil også få folkets opmærksomhed omkring flere italienske parlamentsmedlemmers domme for kriminalitet. Han er bl.a. med i det italienske parti Movimento 5 Stelle. Han taler også om miljø, fremtidens problemer og meget andet.

Eksterne henvisninger 

 

Skuespillere fra Italien
Manitoulin Island

Manitoulin Island er en canadisk ø beliggende i Lake Huron. Den er med sin størrelse på 2.766 kvadratkilometer verdens største ø, der ligger i en sø.

Manitoulin Island har et indbyggertal på 12.600, og den største by hedder Little Current.

Eksterne henvisninger 
 Manitoulin Islands officielle hjemmeside

Øer i Ontario
Øer i søer
Isaac Barrow

Isaac Barrow (oktober 1630 – 4. maj 1677). Han studerede i Cambridge. Han var professor i matematik, og i græsk, og han havde Isaac Newton som en af hans elever. Han var mest kendt for sit arbejde indenfor matematik.

Eksterne henvisninger 

Matematikere fra Storbritannien
Personer fra London
Medlemmer af Royal Society
Heide Park

Heide Park er en forlystelsespark i Soltau i Niedersachsen. Parken har et areal på over 850.000 m², hvilket gør den til en af de største forlystelsesparker i Tyskland og den største i Nordtyskland.

Forlystelsesparken er en del af den britisk ejede Merlin Entertainments.

Parken åbnede i 1978.

Rutschebaner

Vandforlystelser

Shows 
Der er syv shows hver dag. Disse er:

 Delfin Show
 Papegøje Show 
 Sæl Show 
 Pirat Show
 Hallo Spencer Show (lavet over et tysk børneprogram)
 Fulge Teater
 Komiker Teater

Eksterne henvisninger 

 Officiel hjemmeside for Heide-Park
 Heide-Park Holiday-Camp 
 Heide-Park-world – Info, Billede, Forum etc.

Niedersachsen
Forlystelsesparker i Tyskland
Merlin Entertainments
Arthur Greiser

Arthur Greiser (22. januar 1897 – 14. juli 1946) var nazist, SS-Obergruppenführer og hovedansvarlig for organisering af Holocaust i Polen. Fra august 1914 gjorde han under første verdenskrig tjeneste som pilot i flåden. Greiser blev medlem af nazipartiet og partiets stormtropper 1. november 1929. Han blev medlem af SS 30. juni 1931.
Efter anden verdenskrig blev han dømt til døden ved hænging for sine krigsforbrydelser.

Eksterne henvisninger 

Nazister fra Tyskland
Holocaust i Polen
Forbrydere i Holocaust
Josef Bühler

Josef Bühler (16. februar 1904 – 22. august 1948) var en tysk jurist og embedsmand i det nationalsocialistiske Tyskland.

Josef Bühler blev født i Waldsee (Württemberg) som søn af en bager. Han havde katolsk baggrund. Han studerede jura og opnåede en doktorgrad. Han meldte sig ind i NSDAP i 1933.

Josef Bühler blev dømt for medansvar for forbrydelser mod den polske befolkning og for massemord mod jøder i Polen. Han blev dømt til døden, og fra Tyskland udleveret til Polen og henrettet i Krakow 22. august 1948.

Eksterne henvisninger 

Nazister fra Tyskland
Personer henrettet ved hængning
Krigsforbrydere
Nazister dømt for krigsforbrydelser
Nazister dømt for krigsforbrydelser ved en polsk domstol
Oswald Pohl

Oswald Pohl (født 30. juni 1892, død 8. juni 1951) var Obergruppenführer i SS. Som leder for Wirtschafts- und Verwaltungshauptamt (WVHA) var han ansvarlig for driften af koncentrationslejrene.

Pohl blev født i Duisburg. Han meldte sig ind i NSDAP i 1926.

Eksterne henvisninger 

SS-officerer
Personer henrettet ved hængning
Nazister dømt for krigsforbrydelser
Nazister dømt for forbrydelser mod menneskeheden
Personer fra Duisburg
Forbrydere i Holocaust
Dømte ved Nürnbergprocessen
Ferdinand von Lüninck

Ferdinand Joseph Meinolph Anton Maria friherre von Lüninck (3. august 1888 i Ostwig – 14. november 1944 i Berlin) var en tysk godsejer, officer og politiker.

Han var medansvarlig i planerne om et statskup i 1944 (20. juli-attentatet), og efter at det mislykkedes blev han arresteret, dømt til døden og henrettet. Han støttede i første omgang nazisterne i deres sag.

Eksterne henvisninger 

 Kurzbiografie 
 Lünincks Wirken in der Landwirtschaftskammer 

Politikere fra Weimarrepublikken
Politikere fra Preussen
Personer henrettet ved hængning
Friherrer fra Tyskland
20. juli-attentatet
Max Amann

Max Amann (24. november 1891 – 30. marts 1957) var en tysk nationalsocialistisk politiker og journalist.

Amann blev født i München. Under 1. verdenskrig var han sergent for Adolf Hitler, som blev leder for det tyske nazistparti. Amann deltog i Hitlers mislykkede ølkælderkup i 1923 og kom i fængsel i kort tid. I 1933 blev han præsident for "rigspressekammeret" (Reichspressekammer) i det nazistiske Tyskland. Samme år blev han valgt til den tyske rigsdag. Han ledede forlaget Eher-Verlag, som blandt andet udgav Hitlers Mein Kampf og SS-tidsskriftet Das Schwarze Korps.

Amann var den største avisbaron i det tredje rige og tjente en formue. Den voksede fra 108.000 i 1934 til 3.800.000 mark i 1944. Han sørgede for at nazisterne fik kontrol over alle aviser i Tyskland og fik de aviser stoppet, som ikke fuldt ud støttede Hitler.

I 1941 blev Max Amman forfremmet til Obergruppenführer i SS.

Amann blev dømt som "hovedskyldig" (Hauptschuldiger) under retsopgøret efter krigen. Han blev dømt ti år arbejdslejr i 1948, men blev løsladt i 1953. Han blev frataget ejendele og pensionsrettigheder og døde i fattigdom i 1957.

Se også 
 Tyske naziledere

Eksterne henvisninger 

Nazister fra Tyskland
Personer fra München
SS-generaler
Modtagere af Blodordenen
Ølkælderkuppet
Artur Axmann

Arthur Axmann (født 18. februar 1913 i Hagen, død 24. oktober 1996 i Berlin) var en tysk nazistisk embedsmand, som blev leder af Hitlerjugend mellem 1940 og 1945.

Liv 

Artur Axmann voksede fra treårs alderen op i bydelen Wedding i Berlin. I november 1928 trådte han ind i Hitlerjugend og blev kort efter Hitlerjugend-fører for Wedding. Han kom med i ledelsen af Hitlerjugend i 1932.

Han gjorde tjeneste som soldat på vestfronten under anden verdenskrig i 1939-1940 og mistede her sin højre arm.

Den 1. maj 1940 blev han stedfortræder for Hitlerjugends Reichsjugendführer («rigsungdomsfører») Baldur von Schirach, og den 8. august 1940 blev han von Schirachs efterfølger. Han fortsatte militariseringen af Hitlerjugend og omdannede bevægelsens Streifendienst (patruljetjeneste) til en rekrutteringsorganisation for Waffen-SS. I 1944 blev han dekoreret for sin indsats for Det tyske rige.

I de sidste krigsuger i 1945 kommanderede Axmann resterne af Hitlerjugend som del af «Folkestormen» (Volkssturm) i forsvarskamp mod de sovjetiske styrker, som rykkede frem mod og ind i Berlin. Kort efter Hitlers selvmord flygtede Axmann den 1. maj sammen med blandt andre Martin Bormann og Ludwig Stumpfegger fra Førerbunkeren i Berlin. Axmann blev officielt erklæret død, men levede under dæknavnet Erich Siewert i Mecklenburg. I december 1945 blev han afsløret i Lübeck og arresteret.

I april 1949 blev han dømt til tre års fængsel, og i august 1958 blev han idømt en bøde på 35.000 D-mark.

Eksterne henvisninger 

Nazister fra Tyskland
Personer fra Hagen
Erich von dem Bach-Zelewski

Erich von dem Bach-Zelewski (1. marts 1899 i Lauenburg (i dag Lębork), Pommern – 8. marts 1972 i München) var en tysk SS-officer, SS-Obergruppenführer (1941) og general i politiet.

I 1930 meldte han sig ind i NSDAP og året efter sluttede han sig til SS. Efter Nazi-Tysklands angreb på Sovjetunionen i juni 1941 organiserede og ledede Bach-Zelewski massakrer i Rusland og Baltikum. I oktober 1942 erklærede han Letland "jødefrit". I juli 1943 blev han udnævnt til øverste chef for partisanbekæmpelse. Den 2. august 1944 blev han chef for de tyske tropper som slog oprøret ned i Warszawa. For dette blev han 30 september 1944 tildelt Ridderkorset af Jernkorset.

I 1945 blev Bach-Zelewski arresteret af de allierede. Mod at vidne for anklagersiden i Nürnbergprocessen undslap han tiltale for krigsforbrydelser. Men i slutningen af 1950'erne blev han imidlertid tiltalt for en række politiske mord begået i 1930'erne. I 1962 blev han dømt til fængsel på livstid. Ti år senere døde han i fængslet i München.

Litteratur 
 Philip W. Blood: Hitler's Bandit Hunters. The SS and the Nazi Occupation of Europe, Washington: Potomac Books, 2006, 
 Heinz Höhne: Der Orden unter dem Totenkopf, München: Goldmann Verlag, 1978, 
 Helmut Krausnick / Hans-Heinrich Wilhelm: Die Truppe des Weltanschauungskrieges, Deutsche Verlags-Anstalt, Stuttgart 1981, 
 Michael Wildt: Generation des Unbedingten, Hamburger Edition, Hamburg 2003,

Eksterne henvisninger 
 Biografi og billeder om Bach-Zelewski  (Italiensk)
 125 original-dokumenter fra og om Bach-Zelewski fra Simon Wiesenthal Center 

Nazister fra Tyskland
SS-generaler
Modtagere af Jernkorset
Forbrydere i Holocaust
Benno von Arent

Benno von Arent (19. juli 1898 i Görlitz – 14. oktober 1956 i Bonn) var tysk arkitekt, medlem af det nazistiske parti og SS og ansvarlig for kunst, teater, film osv. i det tredje rige.

von Arendt arbejdede som scenograf, og han blev medlem af SS i 1931 og NSDAP i 1932. I 1932 stiftede han og andre "Bund nationalsozialistischer Bühnen-und Filmkünstler" ( "National-socialistiske scene- og filmkunstneres Forbund"), som efter Hitlers magtovertagelse i Tyskland i 1933 hed "Kameradschaft deutscher Künstler" ( "Foreningen af tyske kunstnere "). 

von Arent blev "Reichsbühnenbildner" ( "Rigsscenograf") i 1936 og "Reichsbeauftragter für die Mode" ( "Rigskommisær for mode") i 1939. I 1944 fik han rang af SS-Oberführer.

Se også 
 Tyske naziledere

Nazister fra Tyskland
SS-generaler
Arkitekter fra Tyskland
Personer fra Sachsen
Gunter d'Alquen

Gunter d'Alquen (tysk udtale: [ˈdalkən]) (født 24. oktober 1910, død 15. maj 1998) var chefredaktør for SS-ugebladet Das Schwarze Korps og chef for SS-Standarte Kurt Eggers.

Se også 
 Tyske naziledere

Eksterne henvisninger 

Nazister fra Tyskland
SS-officerer
Naziledere
Forbrydere i Holocaust
Personer fra Essen
Ludolf von Alvensleben

Ludolf-Hermann Emmanuel Georg Kurt Werner von Alvensleben (17. marts 1901, Halle i Nordrhein-Westfalen i Tyskland – 17. marts 1970, Santa Rosa de Calamuchita, Córdoba i Argentina) var nazi-embedsmand med rang af SS-Gruppenführer og Major General af politiet (1943).

Han flygtede i 1946 med familien til Argentina. I 1952 fik han argentinsk statsborgerskab. Münchens distriktsdomstol udsendte i 1964 en arrestordre mod Alvensleben, men den var virkningsløs. Alvensleben døde af lungekræft i 1970.

Se også 
 Tyske naziledere

Nazister fra Tyskland
Nazister i Sydamerika
Forbrydere i Holocaust
Heinz Auerswald

Heinz Auerswald (26. juli 1908 – 5. december 1970) var advokat og medlem af SS i Nazi-Tyskland, hvor han tiltrådte i 1933. Han var "Kommissar für den jüdischen Wohnbezirk" ( "kommissær for den jødiske bydel") i Warszawa i Polen fra april 1941 til november 1942.

Den Vesttyske regering arresterede ham i 1960'erne uden at rejse retssag.

Se også 
 Tyske naziledere

Nazister fra Tyskland
SS-officerer
Naziledere
Forbrydere i Holocaust
Holocaust i Polen
Hans Aumeier

Hans Aumeier (født 10. august 1906, død 28. januar 1948) var en tysk nazist og kommandant under Anden Verdenskrig. I 1929 blev Aumeier medlem af Nationalsozialistische Deutsche Arbeiterpartei (NSDAP), i 1931 af Sturmabteilung (SA), senere af Schutzstaffel (SS).

Han var stedfortrædende chef for dødslejren Auschwitz-Birkenau 1942-1943, derefter gjorde han tjeneste i koncentrationslejre i Tyskland og var lejrchef i Mysen koncentrationslejr i Norge fra marts 1945 til krigens slutning. Han blev arresteret af briterne i Norge den 11. juni 1945 og efter et ophold i Akershus fængsel, ført til London for yderligere forhør. Aumeier blev derefter udleveret til Polen. Han blev dømt til døden ved en polsk domstol for forbrydelser mod menneskeheden. Han blev hængt 28. januar 1948 i et fængsel i Krakow.

Kilder 
 Jeremy Dixon, Commanders of Auschwitz: The SS Officers who ran the Largest Nazi Concentration Camp 1940-1945, Schiffer Military History: Atglen, PA , 2005, (Engelsk) 

 French L. MacLean, The Camp Men: The SS Officers who ran the Nazi Concentration Camp System, Schiffer Military History, Atglen, PA , 1999, (Engelsk) 

Nazister fra Tyskland
SS-officerer
Personer henrettet ved hængning
Ansatte i Auschwitz
Herbert Backe

Herbert Backe (1. maj 1896 i Batumi, Georgien – 6. april 1947 i Nürnberg, Tyskland) var en tysk politiker og krigsforbryder.

Han begik selvmord.

Nazister fra Tyskland
SS-generaler
Nazi-Tysklands ministre
Nazister der har begået selvmord
Forbrydere i Holocaust
Richard Baer

Richard Baer (født 9. september 1911, død 17. juni 1963) var SS-Sturmbannführer (en rang der svarer til major) og chef for koncentrationslejren Auschwitz I fra maj 1944 til februar 1945. Han var medlem af det nazistiske parti NSDAP fra 1930 (medlemsnr. 454991) og SS (medlemsnr. 44225).

Baer var konditor, inden han trådte ind i SS i 1932, fra året efter og frem til 1943 gjorde han tjeneste i flere forskellige kz-lejre, ved Dachau, Oranienburg, Sachsenhausen og Neuengamme. I 1941 var han med i Aktion 14f13, hvor mellem 10.-20.000 gamle og svagelige fanger i kz-lejre blev myrdet, han var også med til at sørge for at sovjetiske krigsfanger blev gasset i specielle gas-kamre. Fra november 1942 til maj 1944 arbejdede han som adjudant for Oswald Pohl, lederen for Wirtschafts und Verwaltungshauptamt (WVHA). I maj 1944 bliver han udnævnt til chef kommandør for Auschwitz, hvor han bliver til februar 1945, da sovjetiske tropper trænger ind i lejren og befrier fangerne.

I årene efter Anden Verdenskrig skjulte Baer sig under en falsk identitet, han boede i Hamborg under navnet Karl Egon Neumann. Han blev afsløret i 1960, men nåede ikke at blive retsforfulgt for sine krigsforbrydelser, da han døde af hjertestop i fængslet. Nynazister har betvivlet, at Baer døde af naturlige årsager.

Referencer 

Nazister fra Tyskland
SS-officerer
Naziledere
Ansatte i Auschwitz
Forbrydere i Holocaust
Personer døde af hjertestop
Hans Biebow

Hans Biebow (18. december 1902 – 23. juni 1947) var chef for den tyske administration af Ghetto Litzmannstadt i Łódź i det besatte Polen.

Biebow var kaffeforhandler i Bremen, før han i årene 1940-44 blev sat til at administrere ghettoforvaltningen i Łódź. Han kunne være charmerende mod sine jødiske underordnede, og havde kaffe med til Chaim Rumkowskis sekretærer, da han kom tilbage fra orlov i 1940. Men han tilpassede sig sømløst til Endlösung og aflagde også visit i udryddelseslejren Chelmno. Under razziaerne i Łódź-ghettoen i 1942 sås han bevæbnet med en pistol, og i 1944 forrådte han ghetto-jøderne ved at få dem til at tro, at de skulle sendes til arbejdslejre, når de i virkeligheden skulle til Auschwitz-Birkenau. I juni 1944 gik han ind på Rumkowskis kontor og mishandlede den gamle mand så læsterligt, at han måtte på sygehus. I august samme år satte han Rumkowski og hans kone på et tog til Auschwitz. 

I september 1944, en dag han var fuld, forsøgte Biebow at voldtage en 16-årig jødisk pige, men måtte opgive og skød hende i stedet ind i ansigtet. Han sørgede personligt for at få hendes familie deporteret. 

Efter tyskernes kapitulation i 1945 gemte Biebow sig i Tyskland, men blev genkendt af en overlevende fra ghettoen, hvilket førte til hans arrestation. Han blev udleveret til Polen, hvor han blev dømt til døden d. 30. april 1947 og henrettet 23. juni samme år.

Referencer 

Nazister fra Tyskland
Naziledere
Personer henrettet ved hængning
Nazister dømt for krigsforbrydelser
Nazister dømt for krigsforbrydelser ved en polsk domstol
Forbrydere i Holocaust
Holocaust i Polen
Paul Blobel

Paul Blobel (13. august 1894 – 7. juni 1951) var SS-Standartenführer (en rang der modsvarer oberst) og medlem af Sicherheitsdienst den tyske efterretningstjeneste under nazismen, og Einsatzgruppen.

Han blev født i Potsdam, deltog i Første Verdenskrig og blev dekoreret med Jernkorset af 1. klasse. Efter krigen studerede Blobel arkitektur og praktiserede dette erhverv fra 1924 til 1931, hvorefter han mistede sit arbejde, tiltrådte det nazistiske parti NSDAP og blev medlem af SS.

Under Nürnbergprocessen blev han dømt til døden ved hængning.

Eksterne henvisninger 

Personer fra Einsatzgruppen
SS-officerer
Modtagere af Jernkorset
Holocaust i Ukraine
Personer henrettet ved hængning
Personer fra Potsdam
Hans-Friedrich Blunck

Hans-Friedrich Blunck (født 3. september 1888 i Hamburg, død 24. april 1961 sammensteds) var en tysk nazist, jurist og forfatter. 

Under det tredje rige havde han forskellige positioner i kulturelle institutioner.

Eksterne henvisninger 
 Svensk uppslagsbok, Malmö 1939.
 
 Hans Friedrich Blunck - Kurzbiografie, Nachlass und Veröffentlichungen
 Blunck, Hans Friedrich: Brief (enth. Autobiographisches), Altona, 17. Juni 1913 in der digitalen Edition "Nachlass Franz Brümmer"

Nazister fra Tyskland
Personer fra Hamborg
Josef Blösche

Josef Blösche (12. februar 1912 – 29. juli 1969) var medlem af det NSDAP (Det Nationalsocialistiske Tyske Arbejderparti) i Tyskland, og tjente i SS & SD under 2. verdenskrig som Rottenführer.

Han blev kendt for verden som et symbol på nazisternes grusomhed i Warszawaghettoen, gennem det berømte fotografi taget under opstanden, der viser en lille dreng i forgrunden, og Blösche som SS-soldaten med maskinpistolen.

Blösche blev pågrebet i DDR i 1967 og senere henrettet for krigsforbrydelser.

Kilde 
 Alt om Historie nr. 10/2008 s. 13

Eksterne henvisninger 

Nazister fra Tyskland
SS-personel
Personer henrettet ved skydning
Nazister dømt for krigsforbrydelser
Holocaust i Polen
Warszawaghettoen
Forbrydere i Holocaust
Ernst Wilhelm Bohle

Ernst Wilhelm Bohle (28. juli 1903 – 9. november 1960) var leder af udenrigsudvalget af det tyske nazistiske parti NSDAP fra 1933 til 1945.

Bohle blev medlem af NSDAP 1. marts 1932. D. 13. september 1933 blev han medlem af SS. Han blev forfremmet til Gruppenführer 20. april 1937 og Obergruppenführer 21. juni 1943. Fra 1937 til 1945 var han statssekretær i det tyske udenrigsministerium.

Efter Anden Verdenskrigs afslutning blev han idømt fem års fængsel på en forbedringsanstalt fra april 1949, men blev benådet allerede 21. december samme år.

Eksterne henvisninger 

Nazister fra Tyskland
Naziledere
SS-generaler
Leonardo Conti

Leonardo Conti (født 24. august 1900 i Lugano, død 6. oktober 1945 i Nürnberg) var en schweiziskfødt tysk læge og nationalsocialistisk politiker. 

I 1933 blev han medlem af SS og blev udnævnt til preussisk minister af sin ven Hermann Göring. I 1944 blev han udnævnt til SS-Obergruppenführer.

Efter krigen blev han stillet for retten på grund af sin deltagelse i eutanasiprogrammet, men tog sit eget liv den 6. oktober 1945. Han blev derfor aldrig dømt.

Eksterne henvisninger 

Nazister fra Tyskland
Naziledere
SS-generaler
Nazister der har begået selvmord
Personer med tilknytning til Aktion T4
Forbrydere i Holocaust
Personer fra Lugano
Tyskere i 1900-tallet
Carl Clauberg

Carl Clauberg (født 28. september 1898, død 9. august 1957) var en tysk læge som i det nazistiske Tyskland udførte flere eksperimenter på patienter og kz-lejre fanger i blandt andet blok 10 i Auschwitz. Han blev i 1933 medlem af det tyske nazistparti. Han fremstillede en døds-pille til SS-soldater, der ønskede en hurtig og smertefri død, hvis de fx var taget til fange og ikke ville afsløre noget.

Eksterne henvisninger 
 Carl Clauberg, United States Holocaust Memorial Museum
 Carl Clauberg, Jewish Virtual Library

Nazister fra Tyskland
Ansatte i Auschwitz
Forbrydere i Holocaust
Nazi-læger